Kontsert oli väga hea ja nauditav. Kuigi ma eriline Stingi fänn ei ole, pidin üllatusega tõdema, et suurem osa repertuaarist on mõnusalt tuttav.  Erinevalt Collinsi või REM-i kontserdist, ei olnud näha seekord ühtegi välgumihkli või helendavate telefoni ekraanide lainetust, kuigi aeglaseid lugusid oli päris mitu.    Samuti oli üllatavalt väike kriiskavate teismeliste osakaal, mis Triinu arvates tulenes kõrgest pileti hinnast. Nõus, hind oli krõbe, aga samas kuulub Sting vanakooli muusika paremikku, kuhu teismeliste muusika maitsel eriti asja pole. Igatahes väga positiivne reedeõhtune aja sisustamine.